קמבודיה קיבלה עצמאות ב-1953, ושתי המדינות מנהלות מאז מערכת יחסים שברירית. בסוף שנות ה-50 של המאה ה-20, התחיל סכסוך לגבי מקדש פראה ויהאר, השוכן בצמוד לגבול בהרי דאנגקרק . ב-1962, הועבר התיק לידי בית הדין הבינלאומי בהאג, שפסק לטובת קמבודיה, אולם תאילנד הביעה הסתייגויות מהתוצאה. באמצע שנות ה-60 של המאה ה-20, התרחש מחלוקת גם לגבי בעלות על האי קו קוט. סכסוכים אלו הופסקו אחרי שקמבודיה נבלעה בסדרת עימותים פניימים ונשלטה על ידי הקמר רוז'. כתוצאה מכך, אלפי פליטים חצו את הגבול. בעקבות המלחמה הווייטנאמית–קמבודית שהתחילו ב-1978, התחילו פשיטות וייטנאם על גבול קמבודיה–תאילנד ב-1979. המלחמה נמשכה לאורך כמעט כל שנות ה-80 של המאה ה-20 עד לנסיגת וייטנאם ב-1989. במאמץ לעצור את חדירת קמר רוז' מתאילנד, קמבודיה הקימה גדר מבוצרת גדולה לאורך הגבול במחצית השנייה של שנות ה-80 של המאה ה-20. מאז הופעת השלום בקמבודיה בראשית שנות ה-90 של המאה ה-20, היחסים עם תאילנד חימרו שוב את נושא מקדש פראה ויהאר, ואת האי קו קוט. ועדת גבולות הוקמה ב-1995 בניסיון להסדיר את הנושאים בדרכי שלום. עם זאת, הוועדה עשתה התקדמות מועטה מדי ותחום הגבולות עדיין נמצא במחלוקת בין קמבודיה לתאילנד.
מעברי גבול.
ישנם מספר מעברי גבול רשמיים:
New Love (שיר של סילק סיטי ואלי גולדינג)
New Love (בעברית: אהבה חדשה) הוא סינגל שהוקלט על ידי ההרכב המוזיקלי הבריטי סילק סיטי בהשתתפות הזמרת-יוצרת הבריטית אלי גולדינג. השיר יצא לאור ב-21 בינואר 2021, על ידי חברות התקליטים קולומביה רקורדס, סוני מיוזיק ו-Silk City.
רקע וכתיבה.
השיר נכתב על ידי אלי גולדינג, דיפלו, מארק רונסון, סטיב מק, מקסים פיקארד וקלמנט פיקארד והופק על ידי אלכס מטריק, האחים פיקארד, ריטון וסילק סיטי. השיר הוא שיר בסגנון ההאוס, המשלב בתוכו גם את סוגת דאנס אלקטרוני.
בהצהרה לפני צאת הסינגל אמר דיפלו, "אני תמיד מתמלא בשמחה לחזור לאולפן עם מארק. אנחנו משתפים אחד את השני כל הזמן עם רעיונות מאז שהקמנו את סילק סיטי. כמן כם, הוצאנו את שיר ההאוס הקלאסי הזה ואלי הייתה נחמדה מאוד כאשר הסכימה להקליט אותו". מארק רונסון אמר "אני אוהב את המוזיקה שיוצאת כאשר דיפלו ואני נפגשים. יש במוזיקה איתו שמחה שונה מכל שאר הדברים האחרים שאני עובד עליהם. אני מכיר את אלי למעלה מעשר שנים, וזה נהדר סוף סוף ליצור איתה שיר".
וידאו קליפ.
הווידאו קליפ הנלווה שצולם לשיר בוים על ידי אנה סטינג והועלה לערוץ היוטיוב של דיפלו בשידור חי ב-22 בינואר 2021, בסמוך לצאתו של הסינגל עצמו.
יהודה זרחיה אזולאי
יהודה זרחיה אזולאי חכם מרוקאי בן המאה ה-19, שעלה לירושלים ויצא בשליחותה מספר פעמים כשד"ר. כן היה אספן ומדפיס ומגיה של כתבים רבניים.
ביוגרפיה.
אביו היה רבי משה אזולאי, גדל והתחנך בעיר מוגדור שבמרוקו. בשנת ה'תקע"ב (1812) קיבל המלצות מחכמי עירו ומחכמי מרקש וג'יברלטר לסייע לו לממש את שאיפתו לעלות ולהשתקע בארץ ישראל, בכל ההמלצות הללו הוא מתואר בתאריים רבניים.
בשליחויות ירושלים.
בשנת ה'תקע"ד (1814) אנו מוצאים שהוא יוצא כשד"ר מירושלים, כאשר חכמי העיר כותבים בהמלצתם כי הוא ניסה בכל כוחו להשתקע בירושלים ולישא שם אישה וכי הדבר לא הסתייע בידו. בשנת ה'תקע"ו (1816) שהה באיזמיר. באותה שנה היגע לתוניס ושם הוא כתב תשובה הלכתית בנושא ספק ממזר. חכמי המקום כתבו לו הסכמה לשו"ת רדב"ז חלק חמישי שאותו הגיה. בשנת ה'תקע"ח (1818) הגיע לליבורנו והדפיס שם מכתב יד את שו"ת הרדב"ז חלק שישי בתוספות הגהותיו הרבות, כשבסוף הכרך הוא הדפיס את שו"ת מן השמים ותשובה הלכתית בעניין גט מעושה. הוא רכש בליבורנו מספר כתבי יד. לאחר מכן שב לירושלים. בשנת ה'תקפ"ז (1827) הוא מקבל המלצה מחכמי ירושלים להדפיס את פירושי רבי שלמה סיריליו לתלמוד ירושלמי. הוא נושא לאישה את לאה יפה ממשפחה מיוחסת בקהילה האשכנזית בחברון.
בשנת ה'תק"ץ (1830) הוא יוצא שוב כשד"ר לערי טורקיה וכן לערי מרוקו בה הוא שוהה עד לשנת ה'תקצ"ד (1834), באותה השנה ה'תקצ"ד (1834) נפטרה אשתו במגפה.
בטבת ה'תקצ"ה (1835) הוא נשלח שוב כשד"ר למרוקו ובאותה השנה הוא נמצא גם בקושטא. בשנת ה'תקצ"ט הוא נושא בעיר קושטא לאישה את שרה בת רבי ירוחם הכהן. בשנת ה'ת"ר (1840) הוא מביא לדפוס בסלוניקי את פירושי רבי יעקב בירב על רמב"ם, אך מחמת חוסר באמצעים לא הצליח להשלים את ההדפסה. בשנת ה'תר"ג (1843) הוא שב לארץ ומתגורר בחברון.
בשנת ה'תר"ח (1843) הוא מקבל הסכמה מחכמי פאס להדפיס את פירושי רבי שלמה סיריליו. הוא נושא אישה נוספת בשם רחל ונולד לו ממנה בן בשם חזקיהו. בשנת ה'תרט"ו (1856) ובשנת ה'תרכ"ח (1868) הוא נמצא באלג'יר.
בסוף ימיו שב לירושלים והיה מוטל תקופה על ערש דווי עד לפטירתו בכ' באב ה'תר"ל (1870).
דואה (פירושונים)
ג'ון הרלן קים
ג'ון הרלן קים (באנגלית: John Harlan Kim; נולד ב-10 בינואר 1993) הוא שחקן קולנוע וטלוויזיה אוסטרלי.
ביוגרפיה.
קים נולד במלבורן אוסטרליה להורים מהגרים מקוריאה הדרומית. בתיכון שיחק כדורסל ואז החל להתעניין במשחק.
קריירה.
האודישן הראשון של קים היה מול טום הנקס וסטיבן שפילברג לתפקיד בסדרת הטלוויזיה הפסיפיק, שם קיבל את תפקידו של חייל יפני בן 14 בפרק "אוקינאווה". לאחר מכן בילה קים שנתיים בסיום בית הספר התיכון ושיחק בתפקיד דייל "מכא" מקגרגור, דמות חוזרת באופרת הסבון האוסטרלית "שכנים שכנים".
בשנת 2014 לוהק קים לתפקיד ראשי בסדרת הטלוויזיה ההרפתקנית "שומרי האוצרות" בתפקיד אזיקיאל ג'ונס, גנב ו"אמן טכנולוגיות וחובב פשעים קלאסיים, שנהנה לשחק את איש העולם הגדול של המסתורין", תפקיד שהוא מילא במשך ארבע עונות. בשנת 2019 לוהק לתפקיד "גרג לי", סטודנט מבריק לרפואה, בסדרת הטלוויזיה "פנדורה".
בשנת 2021 לוהק לתפקיד בסרט "לבבות הארגמן".
עטלף צוף צינורי
עטלף צוף צינורי (שם מדעי: Anoura fistulata) הוא מין של עטלף חרקים ממשפחת הזיזפיים, החי בטבע באקוודור. הוא התגלה למדע ב-2005 והוא שייך לסוג "Anoura". הוא בעל לשון ארוכה ביותר העוזרת לו להגיע לצוף פרחים נדירים במרומי האנדים.
עטלף זה הוא בעל הלשון הארוכה ביותר של יונק ביחס לבעליה, כשהיא מגיעה בפריסתה לאורך 8.5 ס"מ והיא תופסת 150% מאורך העטלף. המבנה שלה מזכיר את הלשון והלוע המפותלת של הפנגולניים או של דוב נמלים גדול, עם מבנה לוע צינורית הנעה מקנה הנשימה עד בית החזה, אם כי הלסת עצמה קצרה והלשון מגולגלת בתוכה רוב הזמן. הדבר נותן לעטלף כוח יניקה ושאיבה חזק מאוד, בו הוא משתמש כדי לשלוף את הצוף מפרחים כמו "Centropogon nigricans" וגם מאבקה ומחרקים שהוא מוצא.
עטלף זה נודע רק מכמה הרים מיוערים באקוודור ולא ידוע מה מצב אוכלוסייתו הכללית.
אלכסנדרו דימיטריה גיקה
אלכסנדרו דימיטריה גיקה (ברומנית: Alexandru Dimitrie Ghica; 1 במאי 1795 - ינואר 1862) היה השליט התקנוני הראשון של נסיכות ולאכיה בין אפריל 1834 ובין אוקטובר 1842 ומאוחר יותר קאימקאם בין 4 ביולי 1856 ובין אוקטובר 1858.
חייו.
גיקה נולד מנישואיו השלישיים של אביו, דימיטריה אלכסנדרו גיקה, באן גדול. מינויו כשליט ולאכיה עקף את הכללים, שחייבו כינוס בחירות מיוחד ונעשה בהסכמה בין האימפריה הרוסית והאימפריה העות'מאנית.
גיקה היה מחויב לשלוט על פי וברוח התקנון האורגני. כדי לשלוט על המצב האימפריה הרוסית הקיפה אותו בסוכניה, רוסים ויוונים ובמיוחד פיקח עליו הקונסול הרוסי פטרו ריקמאן, שהתערב בכל ענייני הארץ והפך למין מתווך בין השליט ובין יתר המנהל. הבחישות של הקונסול עוררו אופוזיציה לאומית וגררו את השליט לשגיאות. גיקה גם מינה שניים מאחיו, מיחאלקה וקוסטקה, הראשון במשרד הפנים והשני במשטרה - האחים נחשבו לבלתי מתאימים ואפילו בעלי כוונות רעות.
כביש קולימה
אולספלו
אולספלו (בהונגרית: Olaszfalu) הוא כפר במחוז וספרם שבמרכז הונגריה.
כמו יישובים רבים באירופה גם באולספלו מספר התושבים נמצא בירידה. כך, בשנת 1990 היה מספר התושבים 1,126 ובשנת 2020 רק 1,048 תושבים.
במהלך מלחמת העולם השנייה בוצע בתושבי הכפר טבח בו נהרגו 32 תושבים.
בשנת 1984 אוחד הכפר עם זירץ ובשנת 1993 קיבל מחדש את עצמאותו.
יהודי אולספלו.
באולספלו חיו יהודים בתקופות זמן שונות. ישנו תיעוד של יהודי יליד הכפר שנרצח בשואה.
חסידת אומות העולם אטלקה קונטיץ' הייתה הגננת הראשונה של אולספלו ואף קיבלה לאחר המלחמה תואר אזרחית כבוד של הכפר.
מטבע קריפטוגרפי
יחסי אוזבקיסטן–מצרים
יחסי אוזבקיסטן–מצרים הם היחסים הדיפלומטיים שבין אוזבקיסטן ומצרים.
סקירה כללית.
שתי המדינות כוננו יחסים דיפלומטיים ב-23 בינואר 1992.
במהלך ביקור המשלחת המצרית הרשמית באוזבקיסטן בינואר 1992 וביקורו של נשיא אוזבקיסטן אסלאם קרימוב במצרים בדצמבר 1992, אושרו המטרות להעמקת והרחבת שיתוף הפעולה בין שתי המדינות בתחומים שונים. עד שנת 2000 נחתמו 10 הסכמים דו צדדיים בין שתי המדינות: יסודות היחסים ושיתופי הפעולה בין אוזבקיסטן ומצרים, קידום השקעות והגנה הדדית, שיתוף פעולה כלכלי, מדעי וטכני, שיתוף פעולה בתחום התעופה והתחבורה האווירית, שיתוף פעולה בין מכון טשקנט למדעי המזרח לבין אוניברסיטת אל-אזהר במצרים במדע ותרבות, והחשובים ביותר הם הסכמים בנושא שיתוף פעולה וייעוץ בין משרדי החוץ של מצרים ואוזבקיסטן.
יחסי אוזבקיסטן–אלג'יריה
יחסי אוזבקיסטן–אלג'יריה הם היחסים הדיפלומטיים שבין אוזבקיסטן ואלג'יריה.
שיתוף פעולה כלכלי וסחר בין שתי המדינות רק התחילו להתבסס.